WS2: week 6, November 3rd | Academic Skills & Writing Strategies
Previous PostAS2: week 6, November 3rdNext PostAS2: week 7, November 10th Drie ‘dwelmmuile’ by OR Tambo vasgetrek | Maroela Media
Drie ‘dwelmmuile’ by OR Tambo vasgetrek
Drie vermeende dwelmmuile is vandeesweek by die OR Tambo Internasionale Lughawe in Kempton Park in hegtenis geneem.
Al drie verdagtes, twee mans en ŉ vrou, het reeds in die hof verskyn.
Lt.kol. Katlego Mogale, woordvoerder van die polisie, sê in die eerste voorval is ŉ 49-jarige man Dinsdag in hegtenis geneem nadat die polisie ŉ wenk ontvang het. Die man, wat sedertdien as Erik Korpel geïdentifiseer is, was op pad om ŉ vlug na München, Duitsland, te haal toe beamptes hom voorgekeer het. Sy tas is deursoek en khat ter waarde van meer as R100 000 is in die bagasie gevind.
“Korpel het Donderdag in die Kempton Park-landdroshof verskyn op aanklag van dwelmhandel,” sê Mogale.
Ook in die week is ŉ 47-jarige man en ŉ 36-jarige vrou in onverwante voorvalle in hegtenis geneem op aanklag van dwelmhandel. Mogale sê die vrou, Raquel Mukoko, het vanaf Sao Paulo in Johannesburg geland en was op pad om ŉ vlug na Windhoek in Namibië te haal.
“’n Roetineondersoek het getoon dat die vrou verskeie sintetiese sakkies met kokaïen in gesluk het. Sy het sedertdien twee keer in die hof verskyn en haar saak is tot 21 Januarie uitgestel sodat sy regsverteenwoordiging kan bekom. Sy bly in aanhouding,” sê Mogale.
Intussen is Ali Ahmed Camaley op die lughawe in hegtenis geneem nadat die polisie ŉ wenk ontvang het. Beamptes het hom by die aanmeldingstoonbank voorgekeer kort voordat hy ŉ vlug na Frankfurt sou haal. “Sy bagasie is deursoek en tussen sy klere is pakkies dwelms gevind. Hy is in hegtenis geneem en het reeds in die hof verskyn,” sê Mogale.
Mogale het ŉ beroep op die gemeenskap gedoen om voort te gaan om die polisie van inligting te voorsien indien hulle kennis dra van kriminele aktiwiteite. Enige inligting kan by Stop Misdaad by 08600 10111 aangemeld word en sal as vertroulik hanteer word.
Overberg: Brande plek-plek weer buite beheer
Een dood, drie gewond toe skote klap
Pvt · 4 dae gelede
Waar is Moloi en Osman ??
A Mac · 4 dae gelede
As mense net wil leer, niks, maar niks, wat enigsins iets met dwelms te doen het betaal nie.